شەفەق نیوز/ فیلم (هەتاییەیلە)  Eternals بۊێە جی چەوەڕیکردن جەماوەرەگە ئەرا تەماشاکردن فیلمە نووەگەی ئەنجلینا جۆلی، باوچی قسەوباس فرەیگ کەفتە شۊینی، لەدۊیای قەدەغەکردنی لەلایەن چەن دەوڵەتیگ عرەوی.
کۆمپانیای مارفل خاوەن زنجیرەی پاڵەوانەیل ئەفسانەیی،  بومب نوویگ وەماوەی یەک ساڵ ئامادە کرد، ئەوەیش وە راگەیانن فیلم eternals.
فیلمەگە لە پاڵەوانی هەسارە ئەنجیلینا جۆلیە، و ئەرا یەکەم جارە وە هاوکاری هەسارە سەلما حایک، وەگەرد پاڵەوانەیل زنجیرەی game of thrones.
رووداوەیل فیلمەگە دەربارەی ئەفسانەی بابل و گلگامێش لە شار بابل کۆنە نشان دەێد، ک پاڵەوانەیلیگ ئەفسانەیی کەفتنە رۊیوەڕۊیبۊین خراوەکارێ ئەرا رزگارکردن جیهان و مرۆیی لە ویرانی و لەناوبردن.
فیلمەگە تۊێنست داهاتەیل خەیاڵی وەدەس بارێد، ک تا ئیسە قانجازەیلی لە ١٦١ مەلیۆن دۆلار ئەمریکی رەدکردنە.
